Disnomia (satelitea)

Disnomia (), edo, ofizialki (136199) Eris I Disnomia), Eris planeta nanoaren satelite natural ezagun bakarra da.

Ezaugarri fisikoak 
Satelitea Eris baino 60 bat aldiz txikiagoa da, eta 300-400 km-ko diametroa du. Keck eta Hubble teleskopioekin egindako behaketetan oinarrituta kalkulatu dira, gutxi gorabehera, gainerako datuak: Erisetik 37.370 km-ra dago, errotazio-periodoa 14 egun ingurukoa da, eta haren masa Pluton planeta nanoarena 1,27 aldiz litzateke.

Berak orbitatzen duen planetak baino 60 bat aldiz distira txikiagoa du. Horretan oinarriturik eta bi astroen albedoa antzekoa dela emanik kalkulatu da Disnomiaren diametroa 350 km ingurukoa dela, hau da, Erisenaren zortzirena.

Aurkikuntza 
2005eko irailaren 10ean aurkitu zuen Michael E. Brown-ek gidatutako ikertzaile-taldeak, Keck teleskopiarekin, Hawaiin.

Izendapena 
Hasieran, «S/2005 (2003 UB 313) 1» behin-behineko izendapena esleitu zitzaion. Gero, «2003 UB 313» sateliteari Xena izena eman zitzaion, telebista-serie bateko emakume gerlari baten izenetik. Azkenik, Disnomia izen ofiziala eman zitzaion 2006ko irailean. Disnomia, mitologia grekoan, Eris jainkosaren alaba da.

Erreferentziak

Kanpo estekak 
 Discovery of Gabrielle
 2003 UB313, the 10th planet, has a moon!: Michael Brown-en webgunea Disnomiaren aurkikuntzari buruz''

Sateliteak
Eris
Neptunoz haraindiko objektuak
2005. urtean aurkitutako objektu astronomikoak